Rumuni

Rumuni () sú románsky národ, žijúci najmä v Rumunsku, ako menšina v Srbsku, Maďarsku a zámorí.

Ich odhadovaný počet vo svete je 23,8 miliónov. Ako jazyk používajú  rumunčinu, ako písmo latinku. 

O pôvode Rumunov existujú viaceré teórie. Najpravdepodobnejšia je, že Rumuni sú potomkovia rímskych kolonistov, ktorí sa v Dácii usadili potom, čo kraj ovládli Rimania za cisára Trajána. Toto rímske obyvateľstvo sa následne zmiešalo so zvyškom pôvodných Dákov a neskôr s rôznymi germánskymi kmeňmi a Slovanmi. Pozri aj článok Valasi. Teória, že Rumuni sú hlavne potomkovia romanizovaných Dákov je nepravdepodobná, keďže počas Trajánových Dáckych vojen Rimania vyzabíjali a následne rozpredali do otroctva väčšinu Dákov, časť aj potom vyhnali za hranice provincie a celá kajina musela byť nanovo osídlená rímskymi občanmi.Počas sťahovania Slovanov a po príchode Maďarov do podunajska boli prerušené kontakty Rumunov s ostatnými románskymi národmi, ktoré sa vyvíjali v prostredí katolíckej cirkvi a latinčiny. Rumuni sa vyvíjali v prostredí pravoslávnej cirkvi, gréčtiny, slovanských jazykov a byzantskej gréckej kultúry. Vplyv slovanských jazykov a gréčtiny na miestne románske obyvateľstvo bol veľmi silný.

Počty Rumunov v jednotlivých krajinách 
 Rumunsko – 16 870 000
 Moldavsko – 2 815 281 (vrátane Moldavcov)
 Španielsko – 524 995
 Ukrajina – 409 608 (vrátane Moldavcov)
 USA – 367 000
 Taliansko – 342 200
 Rusko – 178 330 (vrátane Moldavcov)
 Kanada – 131 320
 Srbsko – 74 630 (hl. vo Vojvodine)
 Nemecko – 73 365 (neoficiálne podstatne viac)
 Francúzsko – cca 60 000
 Brazília – 33 280
 Grécko – cca 29 000
 Rakúsko – cca 23 000
 Austrália – 18 320
 Maďarsko – 14 781
 Švédsko – 12 748
 Portugalsko – 10 926

Galéria

Iné projekty 

 
Románi
Rumunsko